Diari Oficial de la Generalitat Valenciana


Sumari del DOGV 9329, del 02-05-2022 (2022/3395)

RESOLUCIÓ de 13 d'abril de 2022, de la Direcció General d'Agricultura, Ramaderia i Pesca, per la qual s'autoritza a Niordseas, SL, la modificació de l'establiment d'aqüicultura en terrenys de domini públic marítim terrestre enfront del terme municipal del Campello, registrat amb el número 51. Expedient AMIA/03.0028.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3395


Data del document
:   13-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Campello, el
    * aqüicultura

RESOLUCIÓ de 13 d'abril de 2022, de la Direcció General d'Agricultura, Ramaderia i Pesca, per la qual s'autoritza a Niordseas, SL, la modificació de l'establiment d'aqüicultura en terrenys de domini públic marítim terrestre enfront del terme municipal del Campello, registrat amb el número 51. Expedient AMIA/03.0028. [2022/3395]  
  
Vista la Resolució de la Direcció General d'Agricultura, Ramaderia i Pesca de data 21.12.2020 per la qual s'autoritza a Niordseas, SL, la instal·lació d'un establiment de granja marina en terrenys de domini públic maritimoterrestre enfront del terme municipal del Campello, amb número de registre 51 (Expedient AMIA/03.0028).  
Vist l'escrit presentat el 20 de setembre de 2021 per Niordseas, SL, amb CIF K42002165 i domicili social en calle Manuel Sanchís Guarner, núm. 3, de la Vall d'Uixó, CP 12161 Castelló de la Plana, en el qual se sol·licitava la modificació no substancial de l'establiment d'aqüicultura, granja marina per a la cria i engreixament de peixos en gàbies flotants, abans esmentat.  
Vist l'informe favorable de data 07.01.2022 de la Direcció General de la Costa i la Mar per a aquest projecte.  
Vist l'informe del Servei d'Avaluació d'Impacte Ambiental de data 23.03.2022, que conclou que el projecte no requereix la realització d'un procediment d'avaluació d'impacte ambiental.  
Vista la proposta d'autorització de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant de data 01.04.2022.  
De conformitat amb el que s'estableix en l'article 26 (autorització d'activitats), de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Autoritzar la modificació sol·licitada per l'establiment amb número de registre 51 consistent a substituir part de la producció d'orada, llobarro i corbina per cèrvia.  
La incorporació d'aquesta espècie no suposa un augment de la producció autoritzada de la granja (5.000 tn/any) ni una modificació de les seues instal·lacions.  
Les noves espècies de cria/engreixament seran: orada (Sparus aurata), llobarro (Dicentrarchus labrax), corbina (Argyrosomus regius) i cèrvia (Seriola dumerili)  
  
Segon  
La producció es durà a terme d'acord amb el que s'estableix en la memòria tècnica subscrita per Eduardo Soler Torres, doctor en Ciències Biològiques, de data 16.09.2021.  
  
Tercer  
Per a realitzar la primera venda caldrà ajustar-se al que es disposa en el Reial decret 418/2015, de 29 de maig, pel qual es regula la primera venda dels productes pesquers.  
  
Quart  
La paralització de l'activitat sense causa justificada segons el parer dels Serveis Tècnics de la Conselleria d'Agricultura, Desenvolupament Rural, Emergència Climàtica i Transició Ecològica així com l'extinció de les autoritzacions emeses suposarà la pèrdua de l'autorització.  
  
Cinqué  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del número d'identificació fiscal.  
  
Sisé  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no exhaureix la via administrativa i contra aquesta podrà interposar-se un recurs d'alçada davant del secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 13 d'abril de 2022.- El director general d'Agricultura, Ramaderia i Pesca: Antonio Quintana Martínez.